钦定古今图书集成/明伦汇编/氏族典/第408卷 > 许仲宣
## 钦定古今图书集成/明伦汇编/氏族典/第408卷 > 许仲宣

按《宋史许仲宣传》，“仲宣字希粲，青州人。汉乾祐中登
进士第，周显德初授济阴主簿。宋初擢授太子中允。
南唐平，以漕挽功拜刑部郎中。太宗嗣位，授西川转
运使，召还，改广南转运使。太平兴国六年迁吏部郎
中，八年为左谏议大夫，雍熙四年出知江陵府。端拱
中迁给事中，淳化元年卒。仲宣性宽恕，倜傥不检，有”
心计。子待用至国子博士，待问及第，至殿中丞；待旦
至比部员外郎。待用子巨源，亦登进士第。